Diari Oficial de la Generalitat Valenciana


Sumari del DOGV 9350, del 30-05-2022 (2022/4585)

RESOLUCIÓ de 16 de maig de 2022, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Joaquín Vera Sempere i Dolores Pérez Sogorb. ABI 192/2020.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9350

Data del DOGV
:   30-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4585


Data del document
:   16-05-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 16 de maig de 2022, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Joaquín Vera Sempere i Dolores Pérez Sogorb. ABI 192/2020. [2022/4585]  
Antecedents de fet  
La Conselleria d'Hisenda i Model Econòmic va tindre coneixement per l'Advocacia General de la Generalitat, del procediment d'Execució de títols judicials (ETJ) 000996/0106-LO, seguit en el jutjat de Primera Instància núm. 3 d'Alacant, en el qual comunicà les defuncions de Joaquín Vera Sempere, amb DNI \*\*\*\*373\*\*, l'11 de setembre de 2003, a Elda; i de Dolores Pérez Sogorb, amb DNI \*\*\*\*015\*\*, l'11 de maig de 2006, a Callosa d'en Sarrià.  
De les actuacions prèvies resultà que van atorgar testament, Dolores Pérez Sogorb a favor de Joaquín Vera Sempere, i este últim a favor d'aquella. Havent mort els dos, no consta l'existència de més familiars amb dret a heretar, per la qual cosa es va procedir a iniciar el procediment administratiu dirigit a efectuar la declaració de la Generalitat com a hereva abintestada.  
Amb data 10 de desembre de 2020, la directora general del Sector Públic i Patrimoni va dictar acord d'incoació del procediment per a la declaració administrativa d'herència intestada a favor de la Generalitat, i adjudicació dels béns i drets de l'herència de Dolores Pérez Sogorb i Joaquín Vera Sempere, que es publicà en el DOGV de 4 de gener de 2021 i s'exposà al tauler d'edictes dels ajuntaments d'Alacant des del 08.01.2021 al 08.02.2021, Elda, des del 29.12.2020 fins al 01.02.2021, i Callosa d'en Sarrià, pel termini sol·licitat.  
  
Amb data 24 de gener de 2022, es dona trasllat a l'Advocacia General de la Generalitat de proposta de resolució d'acceptació, a l'efecte d'emissió d'informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 9 de febrer de 2022, es rep informe la consideració jurídica tercera del qual estableix que, si bé s'ha seguit la tramitació prevista en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, tenint en compte que l'acord d'incoació és de data 10 de desembre de 2020, segons el que es disposa en l'article 6.1 del citat decret, el procediment ha caducat.  
  
Amb data 1 de març de 2022, la directora general de Sector Públic i Patrimoni signa resolució de caducitat del procediment.  
De les actuacions prèvies resulta que no consta l'existència d'hereus testamentaris ni legítims, per la qual cosa escau iniciar el procediment administratiu dirigit a efectuar la declaració de la Generalitat com a hereva abintestada.  
Amb data 4 de març de 2022, la Direcció General del Sector Públic i Patrimoni signa acord d'incoació del procediment per a la declaració administrativa d'herència intestada a favor de la Generalitat, i adjudicació dels béns i drets de l'herència de Joaquín Vera Sempere i Dolores Pérez Sogorb, que es publica en el DOGV de 25 de març de 2021, i s'exposa al tauler d'edictes dels ajuntaments d'Alacant des del 11.03.2022 al 11.04.2022, Elda, des del 18.03.2022 fins al 22.04.2022, i Callosa d'en Sarrià, pel termini sol·licitat.  
  
  
Fonaments de dret  
En compliment del que es preveu en l'article 71 del a Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat Valenciana; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat; i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció donada per la Llei 15/2015, de 2 de juliol, de jurisdicció voluntària, escau la terminació de l'expedient per a la declaració d'herència intestada per part de la Generalitat.  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 de la Llei 39/2015, de 1 de novembre, del procediment administratiu comú de les administracions públiques, resolc:  
  
Primer  
Declarar la Generalitat hereva de Joaquín Vera Sempere i Dolores Pérez Sogorb, i adjudicar-li béns i drets de l'herència, obtingut l'informe favorable de l'Advocacia General de la Generalitat.  
  
Segon  
Acceptar l'herència de Joaquín Vera Sempere i Dolores Pérez Sogorb, a benefici d'inventari, integrada pels béns següents:  
Sobrant per la quantitat de 47.678,58 ?, del procediment d'Execució de títols judicials (ETJ) 000996/3835-HM, seguit en el jutjat de Primera Instància núm. 3 d'Alacant, de data 10 de setembre de 2021.  
  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Fer la presa de possessió dels béns i drets del causant, així com a la seua administració i conservació.  
  
Cinqué  
Notificar esta resolució als registres i organismes públics competents respecte als béns i drets que componen l'esmentada herència, i donar-los d'alta en l'Inventari General de Béns i Drets de la Generalitat.  
  
  
Sisé  
Una vegada liquidada l'herència, aprovar, previ informe de la Intervenció Delegada, el compte general de liquidació de l'abintestat en què s'integrarà la totalitat dels ingressos generats i les despeses, abonats o per a abonar, entre els quals figurarà el premi per denúncia, si és escau.  
  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de sis mesos.  
Tot això, sense perjudici que puga exercitar-se qualsevol altre recurs o acció que s'estime escaient.  
  
València, 16 de maig de 2022. La directora general del Sector Públic i Patrimoni: Isabel Castelló García.